open-index/open-wikipedia-markdown huggingface dataset:
Without You (մինի ալբոմ)

«**Without You**» (), ամերիկացի երգիչ Lauv-ի չորրորդ մինի ալբոմ։ Այն թողարկվել է 2020 թվականի հունիսի 24-ին AWAL-ի կողմից։

## Երգացանկ
Երգացանկը վերցվել է Apple Music-ից և Tidal-ից։

## Ծանոթագրություններ

Կատեգորիա:2020 մինիալբոմներ
Կատեգորիա:Անգլալեզու ալբոմներ
Ֆերդինանդո II Մեդիչի

**Ֆերդինանդո (Ֆերդինանդ, Ֆերնանդո) II Մեդիչի** (, ),  Տոսկանայի մեծ դուքս Մեդիչի ընտանիքից, գահակալել է 1621—1670 թվականներին։

Պատմության մեջ Ֆերդինանդոն նշանավորվել է գիտության և արվեստի հովանավորությամբ, մանսավորապես եկեղեցական դատավարության ժամանակ ակտիվորեն պաշտպանել է Գալիլեյին։

## Կենսագրություն
մինի|Ֆերդինանդո II Մեդիչի
Ֆերդինանդոն Տոսկանայի Մեծ դուքս Կոզիմո II Մեդիչիի և նրա կնոջ` դքսուհի Մարիա Մագդալենայի ավագ որդին է (երկրորդ երեխան)։ Գահ է բարձրացել հոր մահից հետո` 1621 թվականի փետրվարի 28-ին։ Ֆերդինանդոյի անչափահաս լինելու պատճառով մինչև 1628 թվական դքսության ժամանակավոր կառավարչի պարտականությունները կատարել են մայրը և տատը`  Տոսկանայի Մեծ դքսուհի Քրիստինա Լոթարինգացին։ 1633 թվականին Ֆերդինանդոն ամուսնացել է Վիկտորիա դելա Ռովերի հետ։

Սկզբնական շրջանում Ֆերդինանդոն կառավարել է մոր և տատի ազդեցության տակ։ Աստիճանաբար նա ինքնուրույն է դարձել, նրա նշանավոր հաջողությունն է համարվում  դուքսական պալատի ծախսերի կրճատումը։ 1630 թվականին Տոսկանան գրաված ժանտախտի համաճարակի տարածումը կանխելու նպատակով Ֆերդինանդոն ձեռնարկել է տարբեր միջոցառումներ։ Այդ ժամանակ ժանտախտին զոհ է գնացել բնակչության 10%-ը։ Այս գործողությունները նրան մեծ ժողովրդականություն են բերել, քանի որ նա և իր եղբայրները անհատական վարկեր են տրամադրել բնակչությանը։ Ֆերդինանդոյի և եղբայրների միասնությունը նրա կառավարման հիմնական հատկանիշներից մեկն է եղել։ Ֆերդինանդոն արտաքին քաղաքականության մեջ չի ներքաշվել մինչև 1643 թվականը, երբ նա պատերազմել է Կաստրոյի կոմսության համար, որպեսզի կանխի պապական տերությունների ընդլայնումը։ Ֆերդինանդոն  ընդարձակել է Տոսկանան ՝ գրավելով հարևան երկու փոքր կոմությունները (Սանտա-Ֆիորա` 1633 թվական, Պոնտրեմոլի` 1649 թվական)։ Նրա կառվարման տարիներին տոսկանական տնտեսության անկման առաջին նշանները հիմնականում պայմանավորված են եղել ժանտախտով և Կաստրոյի պատերազմի ժամանակ կատարված ծախսերով։

Ֆերդինանդ II- ը վախճանվել է 1670 թվականի մայիսի 23-ին կաթվածից։ Նրան մեծ փառքով թաղել են Սան Լորենցոյի բազիլիկայի մատուռում։

## Ընտանիք
Ֆերդինանդոն և Վիկտորիա դելա Ռովերը ունեցել են չորս որդի, որոնցից երկուսը մահացել են մանուկ հասակում։

Musée Ingres-Bourdelle - La famille de Ferdinand II, grand-duc de Toscane (1622-1623) - MI.867.157.jpg|*Տոսականայի Մեծ դուքս Ֆերդինանդո II-ի ընտանիքը* (1622-1623) 


## Պարգևներ
* Սուրբ Ստեփանոս Պապի և Նահատակաց շքանշան։
* Մալթայի օրդեն

## Գրականություն
* Napier, H. E. *Florentine history, from the earliest authentic records to the accession of Ferdinand the Third, grand duke of Tuscany.* London: E. Moxon, 1846. Chapter IX.

## Ծանոթագրություններ

## Արտաքին հղումներ
* Մեդիչիները Ֆլորենցիայում

Կատեգորիա:ԼԳԲՏ իտալացիներ
Կատեգորիա:17-րդ դարի իտալացիներ
Կատեգորիա:Իտալացի գյուտարարներ
Կատեգորիա:Կաթվածից մահացածներ
Կատեգորիա:Իտալիայի պետական գործիչներ
Շառլոտա Սեդերստրյոմ

**Քրիստինա Շեռլոտա Սեդերստրյոմ** (․ ),  շվեդացի նկարչուհի և սալոն տնօրեն, Շվեդիայի գեղարվեստի թագավորական ակադեմիայի և Ֆրանսիայի Գեղարվեստի ակադեմիայի պատվավոր անդամ։

## Կենսագրություն
Նրա հայրը եղել է կոմս Գուստաֆ Մյորերն Մորալլանդիցն։ 1780 թվականին նա ամուսնացել է  Բարոն Աքսել Թյուր Գիլենտրոկի հետ, 1799 թվականին նրանք ամուսնալուծվել են։ Առաջին ամուսնության ընթացքում նա երկար ժամանակ ապրել է գյուղում գտնվող իր ամուսնու կալվածքում, որտեղ զարգացել են  նրա գեղարվեստական տաղանդը տարբեր ժանրերում։ Նա գրել է բանաստեղծություններ և վեպեր Ռուսոյի ոճով, նկարել է թանաքով, տուշով և յուղաներկով, գրել է երգեր և ստեղծագործել է երաժշտություն, նրա ամենահայտնի գործը «Välkommen, o måne, min åldrige vän» երգը («Բարի գալուստ, լուսին, իմ հին ընկերը»)։

1800 թվականին նա ամուսնացել է Բարոն Բոր Սեդերստրմի (1780–1877) հետ, որից հետո տեղափոխվել Ստոկհոլմ, որտեղ նա դարձավ սալոնի տնօրեն և ակտիվ մասնակցություն է ունեցել քաղաքի մշակութային կյանքում։ Իր յուղանկարներով մասնակցել է Շվեդիայի գեղարվեստի թագավորական ակադեմիայի ցուցահանդեսներին։ 1803 թվականին  ընտրվել է  Շվեդիայի և Ֆրանսիայի գեղարվեստի ակադեմիայի անդամ

## Ծանոթագրություններ

## Աղբյուրներ
* Wilhelmina Stålberg: *Anteckningar om svenska qvinnor* (notes on Swedish women)

Կատեգորիա:19-րդ դարի կին արվեստագետներ
Կատեգորիա:Շվեդ բանաստեղծներ
Կատեգորիա:Շվեդ բանաստեղծուհիներ
Կատեգորիա:Շվեդ կին արվեստագետներ
Կատեգորիա:Շվեդ կոմպոզիտորներ
Կատեգորիա:Շվեդ նկարչուհիներ
Կատեգորիա:Շվեդիայի գեղարվեստի թագավորական ակադեմիայի անդամներ
Կիվու (լիճ)

**Կիվու**, լիճ Արևմտյան Աֆրիկայում, Ռուանդայի և Կոնգոյի Դեմոկրատական Հանրապետության սահմանին` Արևելաաֆրիկյան ռիֆտային հովտում, Աֆրիկյան մեծ լճերից մեկն է։ Կիվու լճից սկիզբ է առնում է Ռուզիզի գետը, որը հոսում է հարավային ուղղությամբ և թափվում Տանգանիկա լիճը։

## Աշխարհագրություն
Լճի մակերեսը կազմում է մոտավորապես 2700 կմ², ջրագիծը գտնվում է ծովի մակարդակից 1460 մ բարձրության վրա։ Լճի գոգավորությունը տեղակայված է ռիֆտային հովտումում, որն աստիճանաբար ընդլայնվում է` պատճառելով հրաբխային ակտիվություն տարածաշրջանում և խորացնելով լիճը։ Ավելագույն խորությունը 496 մետր է (16-րդ տեղ)։ Լիճը շրջապատված է լեռներով։

Կիվուն հայտնաբերվել է 1894 թվականին գերմանացի ճանապարհորդ Գուստավ Ադոլֆ ֆոն Գյոթցենի կողմից։

Լճի վրա է գտնվում աշխարհի ամենամեծ` քաղցրահամ ջրում տեղակայված կղզիներից մեկը` Իջվին (Կոնգոյի Դեմոկրատական Հանրապետություն)։

1948 թվականին տեղի է ունեցել լճի հարևանությամբ գտնվող Կիտուրո հրաբխի ժայթքումը։ Լիճը եռաց, և այնտեղ ապրող ձկները եփվեցին։ Բնիկները հաճույքով ուտում էին եփած ձուկը` հանելով այն լճից։

## Ֆաունա
слева|мини|250pxԼճում ապրում են բեղլուները։

## Վտանգ
Լճի ջրի ստորին շերտերը հագեցած են ածխաթթու գազով և մեթանով։ Մեթանի պաշարները գնահատվում են 55 մլրդ. մ³: Գազերի արտանետումը` երկրաշարժի կամ հրաբխային ակտիվության բարձրացման հետևանքով սպառնում է հարակից տարածքների երկու միլիոն բնակիչների կյանքին։

## Պատկերասրահ

Պատկեր:Lake Kivu.jpg | Կիվու լիճը
Պատկեր:Goma, Lake Kivu, DRC (Zaire - Congo), Photo by Sascha Grabow.jpg | Կիվու լճի ափը՝ Բուկավուից ոչ հեռու
Պատկեր:Gisenyi (6817417653).jpg | Գիսենին
Պատկեր:Lake Kivu, boats.jpg | Կիվու լիճը` նավակներ
Պատկեր:View of the sky and its reflection on Lake Kivu.jpg | Երկնքի արտացոլանքը Կիվու լճի վրա


## Ծանոթագրություններ

## Գրականություն
* Географический энциклопедический словарь: Географические названия / Гл. ред А. Ф. Трёшников; Ред. кол.: Э. Б. Алаев, П. М. Алампиев, А. Г. Воронов и др. — М.: Сов. энциклопедия, 1983. — С. 208. — 538 с. — 100 000 экз.
* 

Կատեգորիա:Աֆրիկայի լճեր
Կատեգորիա:Լճեր այբբենական կարգով
Կատեգորիա:Կոնգոյի Դեմոկրատական Հանրապետության լճեր
Կատեգորիա:Ռուանդայի լճեր
Կատեգորիա:Սահմանային լճեր
Պոլ Մոդրիչ

**Պոլ Մոդրիչ** ( ), ամերիկացի գիտնական-կենսաքիմիկոս, գիտությունների դոկտոր (1973, Սթենֆորդի համալսարան), Դյուկի համալսարանի պրոֆեսոր։ 2015 թվականին նա Քիմիայի Նոբելյան մրցանակը կիսել է Թոմաս Լինդալի և Ազիզ Սանջարի հետ` «ԴՆԹ-ի ռեպարացիայի կառուցվածքի մասին հետազոտության համար»։

ԱՄՆ գիտությունների ազգային ակադեմիայի անդամ է (1993)։

## Մրցանակներ
* Քիմիայի *Pfizer* մրցանակ (1983)
* «Ջեներալ Մոթորս» *Charles S. Mott*  մրցանակ քաղցկեղի հետազոտության համար (1996)
* *Robert J. and Claire Pasarow* հիմնադրամի բժշկական հետազոտությունների քաղցկեղի հետազոտության մրցանակ (1998)
* «Feodor Lynen» մեդալ (2000)
* Քիմիայի Նոբելյան մրցանակ (2015)

## Ընդհանուր գործունեություն
2016  թվականին նամակ ստորագրեց Greenpeace-ի, ՄԱԿ-ի և ողջ աշխարհի կառավարության հետ`գենետիկորեն մոդիֆիկացված օրգանիզմների դեմ պայքարի կոչով։

## Ծանոթագրություններ

## Արտաքին հղումներ
* Պոլ Մոդրիչ  Նոբելյան հանձնաժողովի կայքում 

Կատեգորիա:Սթենֆորդի համալսարանի շրջանավարտներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի քիմիկոսներ
Կատեգորիա:Ամերիկացի գիտնականներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Նոբելյան մրցանակակիրներ
Կատեգորիա:Գիտնականներ այբբենական կարգով
Կատեգորիա:Նոբելյան մրցանակի դափնեկիրներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի գենետիկներ
Կատեգորիա:Իտալացի գիտնականներ
Վիվիան Վիկտորետ

**Վիվիան Վիկտորետ** (, ), բրազիլացի դերասանուհի։

## Կենսագրություն
Իր գործնեությունը որպես դերասանուհի սկսել է հայրենի քաղաքում։ Նկարահանվել մանկական հեռուստաշոուներում և գովազդներում։ 1999 թվականը նրա համար եղավ շրջադարձային, նա գալիս է Ռիո դե Ժանեյրո և աշխատանքի անցնում Ռեդե Գլոբոյում։ 2001-ին մասնկացություն է ունենում Կլոնում Ռեջինինյայի դերով և այնքան լավ է ներկայացնում թմրամոլի կերպարը, որ նույնիսկ արժանանում է այդ դերի համար հեռուստատեսային մրցանակի։ 2004 թվականին տեղափոխվում է ապրելու ԱՄՆ-ում, իսկ 2005-ին նկարահանվում է Փլեյբոյ ամսագրի համար և հայտնվում դրա շապիկին։ Հեռուստատեսությունում նա ունեցել է հաճախակի բացակայություններ։ Նկարահանվել է ինչպես նաև «Կարիբյան Ծաղիկը» հեռուստասերիալում։ Ներկայումս նա ուսումնասիրում է հոգեբանություն, և քիչ է հայտնվում հեռուստաէկրաններին։

Նա ամուսնացած է լուսանկարիչ Դիեգո Սուասունայի հետ, և ունի մեկ դուստր՝ Ջուլիան։

## Ֆիլմագրություն
* 1998՝ Բաբելոնի աշտարակը - Դեբորա
* 2001՝ Կլոն - Ռեջինինյա
* 2005՝ Ամերիկա- Ջուլիա
* Կարիբյան Ծաղիկը՝ Մարինալվա

## Ծանոթագրություններ

## Արտաքին հղումներ
* 

Կատեգորիա:Բրազիլացի դերասանուհիներ
Կատեգորիա:Բրազիլացի մոդելներ
Ռաուլ Գազոլլա

**Ռաուլ Օլիվեյրա Գազոլլա** (, ), բրազիլացի դերասան։ Հայտնի դերասանուհի Դանիելլա Պերեսի նախկին ամուսինը։

### Անձնական կանք
1989 թվականին սիրային կապի մեջ էր դերասանուհի Լուսելիա Սանթուսի հետ, որին հաջորդում է
1990 թվականի հարաբերությունները դերասանուհի Կլաուդիա Ռայայի հետ, երբ վերջինս դեռ ամուսնացած էր։ Դերասանը այդ մասին խոստավանել է նաև հեռուստաեթերում, սակայն նրա և Կլաուդիայի կապը տևեց ընդամենը 4 ամիս, այնուհետև նա մտերիմ հարաբերություններ սկսեց դերասանուհի Դանիելլա Պերեզի հետ և նույն թվականին էլ նրանք ամուսնացան։ Նրանք այդ ժամանակ բրազիլիայի ամենահայտնի և սիրված զույգն էին, միասին զբաղվում էին պարով և համատեղ ապրում էին մինչ 1992 թվականը, Դանիելլա Պերեզի սպանությունը։ Կնոջ Դանիելլայի սպանությունը դերասանի համար դառնում է մեծագույն ողբերգություն, նա հեռանում է հեռուստաէկրաններից, քանի որ ունենում է խորը ընկճախտ, և երկար տարիներ բուժվում հոգեբանի մոտ։ Ստիպված է լինում նաև թողնել մարզվելը, քանի որ սրտամկանի 3 ինֆարկտ է տանում։ Հեռուստաէկրաններ է վերադառնում միայն իր սիրելի կնոջ մոր` Գլորիա Պերեսի հրավերով մասնակցություն ունենալու Կլոն (2001) սերիալի նկարահանումներին։

## Ծանոթագրություններ

Կատեգորիա:Բրազիլացի դերասաններ
Մոլոկովո (Տվերի մարզ)

**Մոլոկովո** (), քաղաքային տիպի բնակավայր Ռուսաստանի Տվերի մարզում։

Մոլոկովսկի շրջանի վարչական կենտրոնն է, որի կազմում ձևավորում է *Մոլոկովո ավան* քաղաքային միավորը՝ քաղաքային բնակավայրի կարգավիճակով, որպես միակ բնակեցված կետ դրա կազմում։

Բնակչությունը կազմում է 1827 մարդ (2018)։

## Աշխարհագրություն
Գտնվում է Տվերից 203 կմ հյուսիս-արևելք, «Խաբոցկոե-Մոլոկովո-Սանդովո» ավտոմայրուղու վրա, Կռասնի Խոլմ երկաթուղային կայարանից 25 կմ հեռու, Մոսկվա-Կալյազին-Սոնկովո-Սանկտ-Պետերբուրգ գծի վրա, Լուժանա գետի մոտ։

## Պատմություն
Մոլոկովո գյուղն առաջին անգամ հիշատակվել է 1568 թվականին, երբ Իվան Ահեղն այն զիջել է իշխանուհի Մարիե Օվչինինային և նրա դստերը՝ Նատալյային, իսկ վերջիններս զիջել են Տրոիցե-Սերգիյան մայրավանքը։ Ավելի ուշ այն հանձնվել է Սանկտ Պետերբուրգում գտնվող Ալեքսանդր-Նևսկու վանքին։ 1764 թվականին Եկատերինա II-ի կողմից որոշում է կայացվել լուծարել վանական պաշտոնավարումը, և գյուղը դարձնել պետական սեփականություն։ 18-րդ դարի երկրորդ կեսերին դարձել է խոշոր առևտրական գյուղ, որտեղ կանոնավոր կազմակերպվել են տոնավաճառներ։ 1850 թվականը գյուղի պատմության մեջ ողբերգական է, երբ ուժեղ ամպրոպից այրվել են բոլոր տները, շենքերը և անասունները, բայց 9 տարի անց այստեղ ապրում էր ավելի քան 500 մարդ։ Գյուղում զարգացած արհեստներից ու զբաղմունքներից են ատաղձագործություն, կոշկեղենի պատրաստումը, սահնակների արտադրությունը և ամենակարևորը՝ առևտուրը։ Մոլոկովյան ձիերի տոնավաճառ բերվել է մինչև 2000 ձի։ 1881 թվականին Մոլոկովոյում անցկացվել են գյուղական խոշոր ապստամբությունները։ 1887 թվականին Բեժեսկի շրջանի Ալեսկովո նահանգի Մոլոկովո գյուղում կային 117 տներ, 649 բնակիչ։

Խորհրդային տիրապետությունը հիմնադրվել է 1918 թվականին, միաժամանակ հիմնվել է Մոլոկովյան գավառը, որը մտել է վերկանգնված Կռասնոխոլմյան մարզի մեջ։ 1929 թվականին գյուղը դառնում է Մոլոկովսկի շրջանի կենտրոնը, որը մտնում էր Մոսկվայի մարզի Բեժենսկի շրջանի մեջ։ Այդ ժամանակ տեղի է ունենում զանգվածային կոլեկտիվացում, և 1930 թվականի հունվարի մեկի դրությամբ մարզում գործում էր 103 կոլտնտեսություն, որոնք ներառում էին 4055 փոքր տնտեսություններ։ 1934 թվականին մարզում ապրում էր 48460 մարդ, 1935 թվականից մտել է Կալինինի մարզի մեջ։

Քաղաքատիպ բնակավայրի կարգավիճակ է ստացել 1988 թվականին։

Գյուղի անվան ծագման վերաբերյալ կա երկու վարկած։ Ըստ մի վարկածի Молоково () անունը տրվել է՝ հաշվի առնելով կաթի շատ առևտուրը, ըստ մյուս վարկածի՝ այն պատճառով, որ ուժեղ հրդեհի ժամանակ բնակիչները կրակը մարել են կաթով։

## Տնտեսություն
Կան անտառային և սննդի արդյունաբերական ձեռնարկություններ։ Շրջանում, Կուզնեցկովո գյուղում՝ պանրի մեծ գործարան կա (այլևս չի աշխատում)։

## Հայտնի մարդիկ
Մոլոկովան Խորհրդային Միության ռազմական ղեկավար, Խորհրդային Միության մարշալ Նիկոլայ Օգարկովի (ծնվել է 1917 թվականի հոկտեմբերի 30-ին), ինչպես նաև՝ Խորհրդային Միության հերոս Պավել Կրուգլովի ծննդավայրն է։

## Ծանոթագրություններ
Ջոն Դեյվիս

**Ջոն Սկարլետ Դեյվիս** (), բնանկարիչ,  դիմանկարիչ, ճարտարապետական ոճի նկարիչ, վիմագիր։

## Կյանքը և ստեղծագործական ուղին
thumbnail|ձախից|''«Իսպանուհիները - Հեմսթեդ Հիֆ», ''1844 թվական, հավանաբար նրա վերջին աշխատանքը '''
մինի|''«Հեմփթոն Քորթ պալատ»'', Ջոն Սկարլետ Դեյվիս

Դեյվիսը ծնվել է Լեոմինսթերում (Հայ Սթրիթ 2 հասցեում գտնվող կառույցը այժմ էլ պահպանված է)։ Նա արծաթագործ և ժամագործ Ջեյմս Դեյվիսի հինգ երեխաներից երկրորդն էր։ Սկարլետը նրա մայրիկի օրիորդական անունն է։ Նրա մայրը Ջեյմս Սկարլետի հեռավոր ազգականն էր։ Տասնմեկ տարեկանում Դեյվիսը ստանում է նկարչության ոլորտի խրախուսական մրցանակ։ Նա սովորել է Լոնդոնի գեղարվեստի թագավորական ակադեմիայի դպրոցում։ 1825 թվականից նա մասնակցել է Գեղարվեստի թագավորական ակադեմիայի ամենամյա ցուցահանդեսին («Իմ առանձնասենյակը» նկարով)։ Վերջին անգամ ցուցահանդեսին մասնակցել է 1844 թվականին։ Նրա վրա մեծ ազդեցություն է ունեցել այդ ժամանակների նկարիչ Ռիչարդ Փարկս Բոնինգտոնը։

Նա նկարել է դիմանկարներ, բնանկարներ, եկեղեցական տեսարաններ և ցուցաբերել է պատկերասրահներ նկարելու առանձնահատուկ կարողություններ։ Նրա «Բրիտանական պատկերասրահ ինստիտուտի ինտերիերը» նկարը ընդգրկված է Հին վարպետների պատկերասրահի հավաքածույում։ Նա վիմագրել և հրապարակել է Ռուբենսի 12 ստեղծագործություն, իսկ 1832 թվականին պատկերել է Բոլթոն վանքի բնապատկերը քարի վրա։ Բենջամեն Գոլդֆրեյ Ուինդուսի (1835) թանգարանի ջրաներկի հավաքածույում ցուցադրված են Թըրների նկարները։ (Ջոն Ռասկինը ուսումնասիրում էր Թըրնրի աշխատանքները «Ժամանակակից Նկարիչներ» գիրքը գրելիս)։ Նա նկարել է Լուվրի թանգարանից տեսարաններ ևս։ 1842- 1845 թվականներին նրան էր լիազորված նկարել Բրիտանիայի արքայական պալատների նկարների կրկնօրինակները։

Նա նկարել է նաև տեսարաններ Եվրոպայում իր ճանապարհորդությունների ընթացքում։ 1831 թվականին Լորդ Ֆարնբուրգը նրան էր լիազորել նկարել տեսարաններ Վատիկանում և Էսկուրիալում։ 1834 թվականին Ֆլորենսիայում նա նկարում է Ուֆֆիցի պատկերասրահը, իսկ Ամստերդամում՝ 1841 թվականին «Ջեքի այցելությունն իր վաղեմի ընկերներին՝ բարեհաջող նավարկությունից հետո» նկարը։

Նա մահացել է տուբերկուլոզից 1845 թվականին, երբ դեռ նոր էր ոլորել 41 տարին։ Նա մահացել  է Բեդֆորդ Հրապարակի, Բեդֆորդ փողոց 11 հասցեում գտնվող իր տանը։ Նրան հուղարկավորել են Քենսալ Գրինի Օլ Սոուլզ գերեզմանատանը։

Ի հիշատակ Ջոն Դեյվիսի, 2002 թվականի սեպտեմբերին, նրա ծննդավայր Լեոմինստերում տեղադրվել է կապույտ հուշատախտակ։ Նրա աշխատանքներից մի քանիսը գտնվում են Քարդիֆի ազգային թանգարանում, Դիմանկարների ազգային պատկերասրահում, Թեյթ բրիտանական պատկերասրահում, Հերֆորդի գեղարվեստի պատկերասրահ - թանգարանում, Լեոմինստեր թանգարանում, Մետրոպոլիտեն թանգարանում և Յեյլ արվեստի կենտրոնում։ Նրա աշխատանքների գերակշիռ մասը ցուցադրվել են Հերֆորդում 1937 թվականին։ Նրա մի շարք նամակներ գտնվում են Հերֆրոդշիրի գրադարաններում և տեղեկատվական ծառայություններում։

## Ծանոթագրություններ

## Արտաքին հղումներ
*J S Davis online (ArtCyclopedia)
* Davis's watercolor of the Windus collection. 
* A self-portrait.
*Main Gallery at the Louvre  (1831, oil on Canvas - Government Art Collection)

Կատեգորիա:1804 ծնունդներ
Կատեգորիա:1845 մահեր
Կատեգորիա:Անգլիացի դիմանկարիչներ
Կատեգորիա:Անգլիացի ճարտարապետներ
Կատեգորիա:Բրիտանացի նկարիչներ
Անդրեյ Մաքսիմով

**Անդրեյ Մաքսիմով** (, ), թատրոնի խորհրդային և ռուս ռեժիսոր։

## Կենսագրություն
Անդրեյ Մաքսիմովը ծնվել է 1955 թվականի մայիսի 24-ին, Կույբիշևումյում։

1985 թվականին ավարտել է Լենինգրադի երաժշտության, կինեմատոգրաֆիայի և թատրոնի պետական ինստիտուտը (Մ. Սուլիմովի դասարան)։

Աշխատել է Կեմերովսկու դրամատիկական թատրոնում որպես ռեժիսոր (1985-1988), «Կարմիր ջահը» Նովոսիբիրսկի թատրոնում, Ա. Պուշկինի անվան Կրասնոյարսկի դրամատիկական թատրոնում (1994-1996)։

2011 թվականից ղեկավարում է Գերցենի անվան Երաժշտության, թատրոնի և խորեոգրաֆիայի ինստիտուտի դերասանական կուրսը։

## Բեմադրություններ թատրոնում
### Ա. Պուշկինի անվան Կրասնոյարսկի դրամատիկական թատրոն
* «Ընտանեկան դիմանկար` օտարի հետ»` Ս. Լոբոզյորով
* 2005 թվական` «Խանումա»` Ավքսենտի Ցագարելի։

### Այլ թատրոններ
* 2006 թվական` Փիթեր Շեֆֆերի «Սև կատակերգությունը» (Գ․ Տովստոնոգովի անվան դրամատիկական մեծ թատրոն)։

## Ծանոթագրություններ

Կատեգորիա:Թատերական ռեժիսորներ այբբենական կարգով
Կատեգորիա:Ռուս թատերական ռեժիսորներ
Կատեգորիա:Ռուս դրամատուրգներ
Կատեգորիա:Խորհրդային դրամատուրգներ
Original Prankster

«**Original Prankster**», ամերիկյան The Offspring փանք-ռոք խմբի երգը, որ թողարկվել է 2000 թվականի հոկտեմբերի 24-ին որպես խմբի *[[Conspiracy of One]]* վեցերորդ ստուդիական ալբոմի առաջին սինգլ։ Երգի ձայնագրմանը մասնակցել է ռեփեր  Redman-ը։ 2005 թվականին երգը ներառվել է The Offspring խմբի հիթերի *[[Greatest Hits (ալբոմ, The Offspring)|Greatest Hits]]* հավաքածուում։

Նախքան *Conspiracy of One*-ի թողարկումը The Offspring խումբը «Original Prankster» երգը ներկայացրել է իր պաշտոնական կայքում որպես անվճար ներբեռնվող  MP3-նիշք։ Ավելի ուշ անցկացվել է մրցույթ, որի արդյունքում այդ երգն առաջին ներբեռնողը պետք է ստանար $ 1 մլն։

Սինգլը մեծ հաջողություն է ունեցել։ Ավստրալիայի ձայնագրման ընկերությունների ասոցացիան «Original Prankster» սինգլը ճանաչել է պլատինե։ Մեծ Բրիտանիայում այն ստացել է արծաթե հավաստագիր։

«Original Prankster» երգը հնչել է «Կենդանի» կատակերգական ֆիլմում և օգտագործվել է «Քլիվլենդի շոու» և «Դարիա» մուլտսերիալներում։

## Երգացանկ
### 1 տարբերակ

### 2 տարբերակ

## Ձայնագրության մասնակիցներ
### The Offspring
* Դեքստեր Հոլանդ – վոկալ, ռիթմ-կիթառ
* Քևին Վասերման – կիթառ
* Գրեգ Քրիսել – բաս կիթառ
* Ռոն Ուելթի – թմբուկներ

### Այլ
* Redman – վոկալ
* Բրենդան Օ’Բրայեն – պրոդյուսեր, միքսավորում
* Նիք ԴիԴիա – հնչյունային օպերատոր
* Էդդի Շրեյեր – մաստերինգ

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
*
Հորեզուի վանական համալիր

**Հորեզուի վանական համալիր** (), վանական համալիր, որը գտնվում է Ռումինիայի Վալախիա շրջանի համանուն քաղաքում։

## Պատմություն
Վանական համալիրը հիմնադրվել է 1690 թվականին։ Հիմնադիրը Կոնստանտին Բրայնկովյանունն է, որը հետագայում դասվել է սրբերի շարքին։ Առանձնանում է ճոխ ճարտարապետական զարդանախշերով և դեկորատիվ որմնանկարներով։

Կոնստանտինի և Ելենայի եկեղեցին վանական համալիրի միակ եկեղեցին է։ Որմնանկարները պատկանում է Խորեզում աշխատող Կոնստանտին վարպետի վրձնին։

Ներկայումս վանքը հանդիսանում է Ռումինիայի գլխավոր ուխտագնացության կենտրոններից մեկը։

1993 թվականին վանական համալիրը ընդգրկվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Պատկերասրահ

File:Vedere a manastirii din fata - panoramio.jpg
File:Ansamblul bisericesc al Manastirii Horezu (UNESCO - 2 mai 2008) - panoramio.jpg
Image:Horezu3.JPG
File:2 - panoramio - eug.sim.jpg
Image:Mânăstirea Hurezi (30).jpg
Image:Mânăstirea Hurezi (20).jpg
Image:Mânăstirea Hurezi (43).jpg
Image:Mânăstirea Hurezi (31).jpg
Image:Manastirea Horezu by fusion-of-horisons.jpg
Image:Mânăstirea Hurezi (46).jpg


## Տես նաև
* Ռումինիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
* Տրանսիլվանիայի ամրացված եկեղեցիներով գյուղերի ցանկ

## Ծանոթագրություններ

## Արտաքին հղումներ
* Welcome to Romania 
*Mănăstirea Hurezi, *Episcopia-Ramnicului.ro*
*Comisia Națională a României pentru UNESCO

Կատեգորիա:Համաշխարհային ժառանգություն Ռումինիայում
Կատեգորիա:Որմնանկարներով եկեղեցիներ և վանքեր
Կատեգորիա:Ռումինիայի եկեղեցիներ և վանքեր
Կատեգորիա:Ռումինիայի հուշարձաններ
Կատեգորիա:Ռումինիայի տեսարժան վայրեր
Էննի Բայդենս

**Էննի Բայդենս** (****, , ծննդյամբ՝ **Հեննելորե Մարքս**), ամերիկուհի բարերար, պրոդյուսեր, որպես դերասանուհի հանդես է եկել որոշ ֆիլմերի դրվագներում, 1970 թվականից ընդգրկվել է միջազգայնի ամենաոճային հայտնիների ցուցակում, 1954 թվականից եղել է ամերիկացի հանրահայտ դերասան Քըրք Դուգլասի կինը, որի հետ ապրել է մինչև վերջինիս մահը՝ 2020 թվականի փետրվարի 5-ը, հանդիսանում է ամերիկացի դերասան և պրոդյուսեր Մայքլ Դուգլասի խորթ մայրը։

## Կենսագրություն
Բայդենսը ծնվել է Գերմանիայի Հաննովեր քաղաքում։ Նա դեռահաս էր, երբ ընտանիքը գաղթեց Բելգիա, որտեղ էլ Բայդենսը ստացել է Բելգիայի քաղաքացիություն։ Մինչև Փարիզ տեղափոխվելը Բայդենսը սովորել է Բելգիայում և Շվեյցարիայում։ Նա աշխատել է որպես ռեժիսորի Ջոն Հյուսթոնի օգնական, «Մուլեն Ռուժ» ֆիլմում (1952)։ 
[thumb|right|Բայդենսը Քըրք Դուգլասի և [Ռոնալդ Ռեյգանի հետ, 12/30/1987]]

2019 թվականին տոնել է իր հարյուրամյակը։
left|thumb|200px|Բայդենսը Քըրք Դուգլասի հետ, 1954 թվական

## Անձնական կյանք
1953 թվականին Փարիզում ֆիլմի նկարահանումների ժամանակ նա ծանոթացել է Քըրք Դուգլասի հետ։ 1954 թվականի մայիսի 29-ին Բայդենսն ամուսնացել է նրա հետ, որից Բայդենսը երկու որդի ունի` Պիտերը (ծնվել է 1955 թվականի նոյեմբերի 23-ին, Լոս-Անջելեսում) և Էրիկը (1958 թվականի հունիսի 21 - 2004 թվականի հուլիսի 6)։

1959 թվականին ստացել է ԱՄՆ քաղաքացիություն։

2004 թվականին Բայդենսը գիյուր է ներկայացրել և թարմացրել իր հարսանեկան ուխտը Դուգլասի հետ։

## Ծանոթագրություններ

## Արտաքին հղումներ
* 

Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի բարերարներ
Կատեգորիա:20-րդ դարի ամերիկացի հրեաներ
Մոնտազա պալատ

thumb|350x350px|Էլ-Հարամլիկ պալատը Մոնտազա պալատի համալիրում, Էլ Մոնտազայի արքայական այգիներում
**Մոնտազա պալատ** (), պալատ, թանգարան և ընդարձակ այգիներ Ալեքսանդրիայի Մոնտազա շրջանում (Եգիպտոս)։ Այն կառուցվել է Կենտրոնական Ալեքսանդրիայի ցածր սարահարթի արևելքում` Միջերկրական ծովի ափին։

## Պատմություն
Ընդարձակ Մոնտազա պալատի հիմքերը սկզբում պատկանել են Սալամլեկ պալատին, որը կառուցվել է 1892 թվականին, Աբբաս երկրորդի խեդիվի կողմից։ Արքայատոհմի վերջին իշխանը՝ Մուհամմեդ Ալին, ով խեդիվի կոչում էր կրում Եգիպտոսում և Սուդանում, այն օգտագործել է որպես որսատեղի և նստավայր` իր ուղեկիցների համար։

Ավելի մեծ Էլ-Սալամլեկ պալատը և արքայական այգիները, կառուցված 1932 թվականին թագավոր Ֆուադ առաջինի կողմից որպես ամառանոց, ավելացվել են Մոնտազա պալատի հիմքերին։ Կառույցը օսմանյան և իտալական ոճերի համադրություն է՝ բաղկացած երկու աշտարակներից։ Աշտարակներից մեկը՝ իտալական վերածննդի մանրակրկիտ ընտրված դետալներով, վեր է խոյանում դեպի երկինք։ Պալատը յուրաքանչյուր հարկում ունի դեպի ծովը նայող բաց աղեղներ։ Նախագահ Անվար Սադաթը, վերանորոգելով Սալամլեկ պալատը, դարձրել է այն նախագահական նստավայր։ Վերջերս այն օգտագործվել է նախկին նախագահ Հոսնի Մուբարաքի կողմից։

## Հանրային մուտք
thumb|Մոնտազա պալատի այգիները
Էլ-Մոնտազա զբոսայգին (բաղկացած նախկին ընդարձակ թագավորական այգիներից (61 հեկտար)) բաց է որպես հանրային լանդշաֆտային այգի և անտառային արգելոց։ Էլ-Սալամլեկ (Մոնտազա) պալատը Մուհամեդ Ալիի ընտանիքի պատմության և արվեստի առարկաների հանրային թանգարան է։

## Տես նաև
* Ալեքսանդրիա

## Ծանոթագրություններ

## Արտաքին հղումներ
*Things to do in Alexandria: "Montaza Palace" 
*Memphistours: The Montaza Palace royal gardens Park, Al-Haramlik Palace, and Salamlek Palace.

Կատեգորիա:Մուհամմադ Ալիի արքայատոհմ
Կատեգորիա:Օսմանյան կայսրության շենքեր և կառույցներ
Կատեգորիա:Եգիպտոսի ճարտարապետություն
Կատեգորիա:Ղեկավարների նստավայրեր
Մեթյու Էվանս

**Մեթյու Ռիզ Էվանս** (, ), ուելսացի դերասան, որն առավել հայտնի է որպես Քևին Ուոլկեր`«Եղբայրներ և քույրեր» հեռուստասերիալում ունեցած դերակատարմամբ, ինչպես նաև Ֆիլիպ Ջենինգսի դերակատարմամբ` «Ամերիկացիները» հեռուստասերիալներում (2013-2018)։

## Վաղ կյանք
Մեթյու Ռիզ Էվանսը ծնվել է Քարդիֆ քաղաքում, որտեղ մեծացել է ավագ քրոջ ՝ Ռեյչել Էվանսի հետ, ով ներկայումս BBC-ի լրագրող է։ Տասնյոթ տարեկանում մասնակցել է դպրոցալան երաժշտական ներկայացման, մարմնավորելով Էլվիս Փրեսլիին, Ռիզը ընդունվել է Լոնդոնի հեղինակավոր դրամատիկական արվեստի թագավորական ակադեմիա։ Շատ չանցած ՝ 1993 թվականին, նրան շնորհել են Պատրիսիա Ռոտերմիրի կրթաթոշակ։

## Կարիերիա
1998 թվականի հունվարին նա կարիերայի առաջին գլխավոր դերը խաղացել է «Գրինշտոն» ֆիլմում, որը նկարահանվել է Նոր Զելանդիայում։ Այնուհետև նա հայտնվել է «Տիտուս», «Ի՞նչ է պատահել Հարոլդ Սմիթի հետ», «Իրական Աննա Մարին» ֆիլմերում, որտեղ գլխավոր դերը խաղացել է Ռեյչել Գրիֆիտսը, ում հետ նրանք հետագայում խաղացել են նաև «Եղբայրներ և քույրեր» հեռուստասերիալում։

2000 թվականին Ռիզը նկարահանվել է բրիտանական «Մետրոպոլիս» սերիալում։ Նա քննադատների գովասանքին է արժանացել «Շրջանավարտը» պիեսում խաղալու համար Քեթլին Թըրների հետ։ Նա նկարահանվել է նաև այնպիսի ֆիլմերում, ինչպիսիք են` «Մահվան պահապանները» և «Խաբեբաները»։ 2006 թվականին նա նկարահանվել է Բրիթանի Մերֆիի հետ`«Սեր և այլ աղետներ» անկախ ֆիլմում, իսկ 2008 թվականին՝ Քիրա Նայթլիի հետ` «Արգելված սեր» ֆիլմում։

2006-2011-ական թվականներին Ռիզը խաղացել է Քևին Ուոլքերի դերը ամերիկյան «Եղբայրներ և քույրեր» հեռուստասերիալում։ Սերիալը նրան բերեց իր կարիերայի ամենամեծ համբավը։

2013 թվականից Ռիզը նկարահանվել է «Ամերիկացիները» հեռուստասերիալում` դերասանուհի Քերի Ռասելի հետ։

## Անձնական կյանք
2013 թվականից Ռիզը հարաբերությունների մեջ է դերասանուհի Քերի Ռասելի հետ։ Նրանց որդին` Սեմը ծնվել է 2016 թվականի մայիսին։

## Ծանոթագրություններ

Կատեգորիա:«Էմմի» մրցանակի դափնեկիրներ
Կատեգորիա:Բրիտանացի հեռուստատեսային դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Ուելսցի դերասաններ
Google կայքեր

**Google կայքեր**, պարզեցված անվճար հոսթինգ։ Կարող է օգտագործվել ինչպես Google Apps-ի մաս։ Թույլ է տալիս շնորհիվ wiki տեխնոլոգիաի դարձնել տեղեկությունը հասանելի մարդկանց համար, ովքեր ունեն դրա կարիքը։ Կայքի օգտատերերը կարող են աշխատել միասին, ինչպես նաև տեղադրել տեղեկությունները Google-ի այլ ծրագրերից, օրինակ՝ Google Փաստաթղթերից, Google օրացուցից, YouTube-ից և այլն։

Կայքի ստեղծողը կարող է հրավիրել այլ օգտատերերի կայք վրա համատեղ աշխատանքի համար, կառավարել նրանց հասանելիությունը նյութերին։ Կայքը կարող է օգտագործվել նաև private ռեժիմով, օրինակ՝ կազմակերպությունների համար կարող է դառնալ wiki-նոթատետր կամ մասնավոր նախագծերի վերաբերյալ նշումներ կատարելու նպատակով, որին հասանելիություն կարելի է ստանալ միայն վավերուցումից հետո։

«Google կայքեր»-ը փոխարինելու է եկել հնացած Google Page Creator-ին։

## Սահմանափակումներ
* 100 մեգաբայթ (անվճար հաշիվների համար) և 10 գեգաբայթ (Google Apps-ի օգտատերերի համար)։ 
* Անանում մեկնաբանությունները արգելվում են, կայքի ներսում փոփոխություններ կարող են անել միայն վավերավումն անցած օգտատերերը։ 
* Ձևավորման համար հասանելի են միայն ներառված ֆունկցիաներ, անհասանելի է CSS և JavaScript-ի օգտագործումը։ 
* Sitemap ֆայլերը սահմանափակված են 1000 հղումներով, սակայն կայքում տեղադրվող էջերի քանակը անսահմանափակ է։ 
* Որոշ օբյեկտների տեղադրումը կարելի է կատարել միայն կայքի ստեղծման սկզբում, օբյեկտների փոփոխությունը կատարվում է ձեռքով։

## Ծանոթագրություններ

Կատեգորիա:ԱՄՆ-ի կայքեր
Կատեգորիա:Գուգլ
Կատեգորիա:Գուգլի ծառայություններ
Կատեգորիա:Հոսթինգ
Մեքսիկայի ազգային ինքնավար համալսարանի կենտրոնական կամպուս (Մեխիկո)

**Մեխիկոյի կենտրոնական կամպուս** (), Մեքսիկայի ազգային ինքնավար համալսարանի գլխավոր կամպուսը։ Գտնվում է Մեքսիկայի մայրաքաղաք Մեխիկոյի Կոյոկա շրջանում։

Ձևավորվել է մոդեռնիզմի ոճով՝ ճարտարապետներ Մարիո Պանիի և Էնրիկե դել Մորալի, Դոմինգո Գարսիա Ռամոսի, Արմանդո Ֆրանկո Ռովիրայի և այլոց կողմից։ Շինարարական աշխատանքները տևել են 1949-ից մինչև 1952 թվականը։ Այն բաղկացած է ավելի քան 40 ֆակուլտետներից և ինստիտուտներից, մշակույթի կենտրոնից, կենտրոնական գրադարանից և մի քանի թանգարաններից։ Զբաղեցնում է 177 հա տարածք։ Ռեկտորատը և գրադարանները զարդարված են մեքսիկական մոնումենտալ որմնանկարչության հայտնի ներկայացուցիչներ Խոսե Դավիդ Ալֆարո Սիկեյրոսի և Խուան Օ ՛Գորմանի որմնանկարներով։ Քաղաքի տարածքում է գտնվում 1968 թվականի Օլիմպիական խաղերի գլխավոր մարզադաշտը, որի զարդարանքին մասնակցել է Դիեգո Ռիվերան։

Այն ընդգրկվել է ՅՈՒՆԵՍԿՕ-ի Համաշխարհային ժառանգության ցուցակում 2007 թվականին՝ որպես «20-րդ դարի մոդեռնիզմի հիանալի օրինակ՝ պատկերելով քաղաքաշինության, ճարտարապետության, շինարարական տեխնոլոգիաների, բնապատկերային ճարտարապետության և դրանց մեքսիկական ավանդույթների տարրերի հետ համատեղելու արվեստի փոխհարաբերություննը»։

Մոտակա մետրոյի կայարաններն են «Ունիվերսիդադը» և «Կապիլկոն»։

## Պատկերասրահ

Պատկեր:CU-Mexico-rectoria-1.jpg|Ռեկտորատ
Պատկեր:Mural en la Facultad de Medicina, CU..jpg|Բժշկական ֆակուլտետի շենք
Պատկեր:Biblioteca Central..jpg|Կենտրոնական գրադարանի շենք
Պատկեր:UNAM Ciudad Universitaria Jardines.jpg|Համալսարանական այգի


## Տես նաև
*Ժամանակակից արվեստի համալսարանական թանգարան (ՄԱԻՀ)

## Ծանոթագրություններ

Կատեգորիա:Համաշխարհային ժառանգություն Մեքսիկայում
Կատեգորիա:Մեքսիկայի համալսարաններ
Կատեգորիա:Մեքսիկայի շենքեր և կառույցներ
Կատեգորիա:Մոդեռնիզմի արվեստ
Կատեգորիա:ՅՈՒՆԵՍԿՕ-ի Համաշխարհային ժառանգություն
Սեր 101 (հեռուստասերիալ)

***«Սեր 101»*** (, ), թուրքական պատանեկան դրամա, որի գլխավոր դերակատարներն են Մերթ Յազըջըօղլուն, Քուբիլայ Աքան, Ալինա Բոզը, Սելահաթին Փաշալըն, Իփեք Ֆիլիզ Յազըջըն, Փընար Դենիզը և Քաան Ուրգանջըօղլուն։ Ունի 2 եթերաշրջան, բաղկացած է 16 սերիայից, ռեժիսորն Ահմեթ Քաթըքսըզն է, իսկ սցենարի հեղինակները՝ Մերիչ Աջեմին և Դեսթան Սեդոլին։ Սերիալը Նեթֆլիքսում հասանելի է դարձել 2020 թվականի ապրիլի 24-ին։

## Սյուժե
Պատմությունն սկսվում է այժմյան Ստամբուլում, երբ Իշիք անունով մի կին (Բադե Իշչիլ) հայտնվում է հին տանը։ Այնտեղ նա հիշում է իր անցյալը՝ երիտասարդության շրջանը, և ընկերներին։

Դեռևս 1998 թվականին Ստամբուլի դպրոցում սովորող մի խումբ երիտասարդներ (Էդա, Օսման, Սինան և Քերեմ) իրենց վատ վարքի պատճառով կանգնում են դպրոցից հեռացման վտանգի առաջ։ Նրանք շատ տարբերվում են իրենց դասընկերներից և, հետևաբար, շատ միայնակ են։ Դպրոցի տնօրենը և ուսուցիչների մեծ մասը դեմ են նրանց, և միայն Բուրջուն (Փընար Դենիզ) անում է ամեն ինչ, որպեսզի պաշտպանի պատանիներին։ Սակայն նրանք իմանում են, որ Բուրջուին տեղափոխում են, իսկ դա նշանակում է, որ նրանք բոլորը կհեռացվեն Բուրջուի մեկնումից հետո։ Դա կանխելու համար ուսանողները միավորվում են և ծրագիր են կազմում։ Նրանք ստիպելու են Բուրջուին սիրահարվել, որպեսզի նա մնա Ստամբուլում։ Օրենքի համաձայն՝ ամուսնությունից հետո նա կարող է ինքնուրույն ընտրել աշխատանքի վայրը։ Նրանք օգնություն են խնդրում Իշիքից՝ գերազանցիկ և մեծահոգի աշակերտուհուց։ Շուտով վերջինս դառնում է նրանց ընկերության մի մասը։ Այս միությունը սովորողներին օգնում է փոխվել դեպի լավը, հասկանալ իրենց, գիտակցել ճշմարիտ բարեկամության կարևորությունը, գտնել սեր և իրենց սեփական ուղին կյանքում։ Միևնույն ժամանակ, նրանց ծրագիրը Բուրջուին օգնում է փոխել իր կյանքի աշխարհայացքը և Քեմալ անվամբ նոր, չշփվող ուսուցչի հետ (Քաան Ուրգանջըօղլու) գտնել իրական սեր։

## Դերասանական կազմ
* Մերթ Յազըջըօղլու՝ Սինան
* Քուբիլայ Աքա՝ Քերեմ
* Ալինա Բոզ՝ Էդա
* Սելահաթին Փաշալը՝ Օսման
* Իփեք Ֆիլիզ Յազըջը՝ Իշիք
* Փընար Դենիզ՝ Բուրջու
* Քաան Ուրգանջըօղլու՝ Քեմալ
* Մյուֆիթ Քայաջան՝ Նեջդեթ
* Բադե Իշչիլ՝ չափահաս Իշիք
* Ուրազ Քայգըլարօղլու՝ չափահաս Սինան
* Թուբա Յունսալ՝ չափահաս Էդա

## Սերիաներ (I եթերաշրջան)

## Նկարահանումներ
Առաջին և երկրորդ եթերաշրջանների հիմնական նկարահանումները տեղի են ունեցել Ստամբուլի Շիշլի շրջանի Աքիֆ Թունչելի անվան մասնագիտական և տեխնիկական անատոլիական միջնակարգ դպրոցում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2020 հեռուստասերիալներ
Կատեգորիա:Թուրքական հեռուստասերիալներ
Կատեգորիա:Նեթֆլիքսի բնօրինակ ծրագրեր
Սերգեյ Շիպով

**Սերգեյ Յուրևիչ Շիպով** (, ), ռուս շախմատիստ, գրոսմայստեր, (1996), շախմատի մարզիչ, մեկնաբան, գրող, շախմատ մարզաձևը մասսայակացնող անձ։

## Կենսագրություն

Սերգեյ Շիպովը ծնվել է 1966 թվականի ապրիլի 17-ին։ 1970-ական թվականների սկզբին ընտանիքը տեղափոխվել է  Կիրժաչ քաղաք, որտեղ Սերգեյը երկար ժամանակ զբաղվել է շախմատի պարապմունքներով։ Երկրորդ դասարանում Սերգեյը  ստացել է ոտքի ծանր վնասվածք, ինչի արդյունքում  երեքուկես տարի պառկել է հիվանդանոցում։ 1979 թվականին  ընդունվել է Մոսկվայի մարզական գիշերօթիկ դպրոց, որտեղ նույն դասարանում սովորում էին նաև ապագա գրոսմայստերներ  Եվգենի Բարեևն ու  հայազգի Յուրի Դոխոյանը։

1983-1989 թվականներին սովորել է Մոսկվայի պետական համալսարանի ֆիզիկայի ֆակուլտետում։ 1989-1991 թվականներին աշխատել է Մոսկվայի մարզի Չեռնոգոլովկա քաղաքի ԽՍՀՄ ԳԱ քիմիական ֆիզիկայի պրոբլեմների ինստիտուտում։

1992 թվականին լրացրել է միջազգային վարպետի նորմը, 1996 թվականին  ստացել է միջազգային գրոսմայստերի կոչում։ 1998 թվականին Սանկտ Պետերբուրգում ճանաչվել է Ռուսաստանի փոխչեմպիոն։ Մասնակցել է  1999 թվականի շախմատի աշխարհի առաջնությանը։

Եղել է Կասպարովի սպարինգ-խաղընկերը։

1999 թվականից ապրում է Մոսկվայում։

Շիպովը մեծ հաջողությունների է հասել մարզչական ոլորտում․ տարբեր ժամանակաշրջանում նրա մարզչական  հսկողությակ տակ են գտնվել այնպիսի հայտնի գրոսմայստերներ, ինչպիսիք են Ալեքսանդրա Կոստենյուկը, Սվետլանմա Մատվեևան, Վլադիմիր Բելովը, Յան Նեպոմնյաշչին, Դանիիլ Դուբովը, Գրիգորի Օպարինը, Անդրեյ Եսիպենկոն։

### Որպես մեկնաբան
Որպես մեկնաբան, իր կարիերայի ընթացքում Շիպովը համագործակցել է  , , և  շախմատակին կայքերի հետ։ 2006 թվականին նա հիմնել է իր սեփական  կայքը։

2013-2014 թվականներին եղել է Chess TV և Chess Cast ինտերնետային հեռուստաալիքների կանոնավոր մեկնաբան

2016 թվականի նոյեմբերին Շիպովը պաշտոնապես հանդիսացել է  շախմատի աշխարհի առաջնության խաղի ռուսալեզու մեկնաբանը։

2016 թվականից  «Match» հեռուստատեսային մարզական հեռուստաալիքի շախմատի փորձագետ է։

### Մարզական արդյունքներ

2006 թվականին Թրոմսյո քաղաքում տեղի ունեցած միջազգային մրցաշարի ժամանակ հաղթել է  Մագնուս Կառլսենին։

## Վարկանիշի փոփոխության գրաֆիկ

### Աշխատություններ
* 
* 
* 
* 

## Ծանոթագրություններ

## Արտաքին հղումներ
* Պաշտոնական կայք
* Youtube-ի պաշտոնական էջ
* Ֆորում
* Ինքնակենսագրություն
* Telegram Crestbook
* Պրոֆիլը lichess.org կայքում
* е lichess.org
*Sergey Shipov

Կատեգորիա:Շախմատի գրոսմայստերներ
Կատեգորիա:Շախմատի միջազգային վարպետներ
Կատեգորիա:Շախմատիստներ այբբենական կարգով
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Ռուս մարզական լրագրողներ
Կատեգորիա:Ռուս շախմատիստներ
Մարզական լրագրողի միջազգային օր

**Մարզական լրագրողի միջազգային օր**, մասնագիտական տոն, որը նշվում է 1995 թվականից սկսած՝ հուլիսի 2-ին։

## Մարզական մամուլի միջազգային ասոցիացիայ (AIPS) պատմություն
Մարզական լրագրության միջազգային օրը նշվում է 1995 թվականից ի վեր՝ Մարզական մամուլի միջազգային ասոցիացիայի նախաձեռնությամբ։ Հուլիսի 2 ամսաթիվը պատահական չէ ընտրած։ 1924 թվականի  հուլիսի 2-ին  Ֆրանսիայում ստեղծվել Մարզական մամուլի միջազգային ասոցիացիան (AIPS)։ Այժմ այդ կազմակերպությանը անդամակցում է մարզական լրագրողների ազգային 150 միություն։
## Տոնի առանձնահատկություններ
Մարզական լրագրողի միջազգային օրվա կապակցությամբ  մարզական լրագրողների ազգային ասոցիացիաները կազմակերպում են տոնական նիստեր և միջոցառումներ։
Որոշ երկրներում մարզական լրատվամիջոցների  ներկայացուցիչներն այդ օրը շնորհվում են իրար։

Հուլիսի 2-ին մի շարք երկրներում  անցկացվում են մարզական  հատուկ միջոցառումներ, որոնց ժամանակ մարզական  լրագրողները ցույց են տալիս իրենց նվիրվածությունը ֆիզիկական դաստիարակության, սպորտի և առողջ ապրելակերպի խթանմանը, ոչ միայն խոսքով, այլև գործով։

## Տես նաև
Ազատ մամուլի համաշխարհային օր

## Ծանոթագրություններ

## Արտաքին հղումներ
* В АИПС мы пробились с боем, Спорт для всех, № 2,1997
* Информация о празднике

Կատեգորիա:Լրագրություն
Կատեգորիա:Մասնագիտական տոներ
Behind These Hazel Eyes

«**Behind These Hazel Eyes**», ամերիկացի երգչուհի Քելլի Քլարկսոնի երրորդ սինգլը նրա *[[Breakaway (ալբոմ, Քելլի Քլարկսոն)|Breakaway]]* երկրորդ ստուդիական ալբոմից։

## Երգի մասին
Երգի հեղինակներ են Քելլի Քլարկսոնը, Մաքս Մարտինը և Dr. Luke-ը։ Երգի տեքստն ու տեսահոլովակն արտացոլում են դեպքեր Քելլի Քլարկսոնի կյանքից, որի սիրելին՝ Դևիդ Հոջեսը, լքել էր նրա ուրիշի հետ ամուսնանալու համար։Երգի տեսահոլովակում Քելլի Քլարկսոնը հայտնվում է հարսանեկան զգեստով և պատրաստվում է հարսանեկան արարողությանը, իր սենյակի լուսանկարների մեջ նե տեսնում է իր փեսացուի նկարն ուրիշ կնոջ հետ։ Պատուհանից ներս խուժած փոթորիկը փչացնում է նրա զգեստն ու սանրվածքը։ Դրանից հետո երգչուհին սև զգեստով հայտնվում է եկեղեցու մուտքի մոտ, որտեղ նրա փոխարեն արդեն ուրիշ կին է։ Տեսահոլովակի ավարտին մոտ Քելլի Քլարկսոնը նորից հարսանեկան զգեստով եկեղեցում է, սակայն հյուրերի շարքում նա տեսնում է իր նախկին փեսացուին, որը հայացքներ է փոխանակում փեսացուի հետ։ Երգչուհին գցում է մատանիներն ու ծաղկեփունջը նետում իր մրցակցուհուն։

## Երգացանկ
**Պրոմո CD — մաքսի սինգլ**

**CD մաքսի սինգլ**

**CD սինգլ**

## Ռեմիքսներ
# Bermudez & Harris Lasik Surgery Mixshow 5:20
# Bermudez & Harris Lasik Surgery Mixshow Edit 3:26
# Bermudez & Harris Lasik Surgery Mixshow Instrumental 5:20
# Bermudez & Harris Lasik Surgery Top 40 Radio Mix 3:10
# Bermudez & Harris Lasik Surgery A Cappella 2:58
# Bermudez & Harris Lasik Surgery Ulti-Remix 5:20
# Al B. Rich Remix (aka Mynt Remix) 3:08

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Քելլի Քլարկսոնի սինգլներ
Վեներայի ծնունդը (այլ կիրառումներ)

*Վեներայի ծնունդը* եզրը կարող է վերաբերել՝
* «Վեներայի ծնունդը»՝ իտալական տոսկանյան դպրոցի նկարիչ Սանդրո Բոտիչելլիի նկարը,
* «Վեներայի ծնունդը»՝ ֆրանսիացի նկարիչ, ակադեմիզմի ներկայացուցիչ Ալեքսանդր Կաբանելի նկարը,
* «Վեներայի ծնունդը»՝ ուշ ակադեմիստ նկարիչ Ուիլյամ Բուգրոյի նկարը,
* «Վեներայի ծնունդը»՝ ֆրանսիացի նկարիչ Ժան Լեոն Ժերոմի նկարը նյու ժանրում։
Սիդադի Վելյա

**Սիդադի Վելյա** (; այսինքն` «հին քաղաք»), քաղաք Սանտյագու կղզում, Պրայայից ոչ հեռու, հնագույնն է Կաբո Վերդեյում։ Բնակչությունը՝ :

**Ռիբեյրա Գրանդե** (*Ribeira Grande*, «մեծ գետ») անունով քաղաքը հիմնադրել է 1462 թվականին Կանաչ հրվանդանի կղզիների բացահայտող` պորտուգալացի ծովագնաց Անտոնիո Նոլին։ Այն երկար ժամանակ ծառայել է «ոսկե եռանկյունու» հարավ-արևելյան կետ և հարստությամբ գերազանցել արևմտյան Աֆրիկայի արևմտյան ափի բոլոր այլ քաղաքները։ 1497-98 թվականներին Ռիբեյրա Գրանդե նավահանգիստ էին մտել Քրիստափոր Կոլոմբոսի և Վասկո դա Գամայի նավերը։

Պորտուգալական կայսրության անկման հետ միասին սկսել է ընկնել Սիդադիի առևտրային նշանակությունը։ 1590 թվականին Ֆիլիպ II Հաբսբուրգը հրամայել է կառուցել ամրոց անգլիացիներից և ֆրանսիացիներից պաշտպանվելու համար։ Իսպանական ժառանգության համար պատերազմի ժամանակ` 1712 թվականի մայիսին, քաղաքը գրավեցին, թալանեցին և այրեցին ֆրանսիացի ծովահենները` Ժակ Կասարի հրամանատարության ներքո, իսկ 1770 թվականին կղզիների նահանգապետը տեղափոխել է նստավայրը Պրայա։

2009 թվականին քաղաքի կենտրոնն ընդգրկվել է ՅՈՒՆԵՍԿՕ-ի Համաշխարհային Ժառանգության ցանկում որպես «արևադարձային գոտիներում Եվրոպայի առաջին գաղութային ֆորպոստ»։ Սիդադիի ոսկե դարի մասին այժմ հիշեցնում են հնության սակավաթիվ հուշարձանները` գլխավոր հրապարակի մարմարե սյունը (16-րդ դար), հին մայր տաճարի ավերակները, ինչպես նաև պահպանված պորտուգալական ամրոցը, որի կառուցումը տեղի է ունեցել 1587 թվականից մինչև 1593 թվականը։ Այժմ այն թանգարան է։

## Կլիմա
Սիդադի Վելյան ունի շոգ անապատային կլիմա։ Նրա միջին տեղումների քանակը 201 միլիմետր է, իսկ միջին ջերմաստիճանը` 25.2&nbsp;°C: Ամենացուրտ ամիսը հունվարն է (միջին` 23.0&nbsp;°C), իսկ ամենատաքը` հոկտեմբերը (միջին` 28.0&nbsp;°C):

## Պատկերասրահ

Image:Cidade Velha - House by the ocean 2014-10-02 12.jpg|Սիդադի Վելյա` Տուն օվկիանոսի ափին
Image:ForteSFilipeQuarteis.JPG|Սբ.Ֆիլիպե ամրոցի ավերակները
Image:Cidade Velha - Largo do Pelourinho 2014-10-02.jpg|Պելուրինոյի տեսարան 
Image:Cidade Velha Pelourinho square b 2011.jpg|Սիդադի Վելյա`Պելուրինոյի հրապարակ
Image:Cidade Velha - Fischerboote am Strand.JPG
Image:Cidade Velha-Vue.JPG
Image:Cidade Velha - Platz in Zentrum.JPG
Image:Cidade Velha - Ort von Westen mit Steilküste.JPG


## Ծանոթագրություններ

Կատեգորիա:Կաբո Վերդեի քաղաքներ
Կատեգորիա:Համաշխարհային ժառանգություն Կաբո Վերդեում
Մզկիթների քաղաք Բախերհատ

**Բաղերհատ մզկիթների պատմական քաղաք** (), հնագույն քաղաքը, որը կառուցվել է 15-րդ դարում, մինչև վերջերս համարվում էր կորած, ՅՈՒՆԵՍԿՕ-ի Համաշխարհային ժառանգության օբյեկտ է։ Այն գտնվում է ժամանակակից Բաղերհաթ քաղաքի մերձակայքում, որը պատկանում է Խուլնա շրջանին, Բանգլադեշից հարավ-արևմուտք, Հուլնա քաղաքից մոտավորապես 25 կմ հարավ-արևելք և Դակայից 320 կմ հարավ-արևմուտք։ Նաև հայտնի է որպես Հալիֆաթաբադ։

## Պատմություն
Քաղաքի հիմնադիրը համարվում է թուրք հրամանատար Ուլուգ խան Ջահանը, որը մահացել է 1459 թվականին։

Ճարտարապետական համալիրի տարածքը ավելի քան 50 կմ² է, հնագույն քաղաքի ավերակները կենտրոնացած էին Գանգեսի և Բրահմապուտրա գետերի միախառնման վայրում։ Համալիրում ընդգրկված են մզկիթների, պալատների, դամբարանների, բնակելի և հասարակական օբյեկտների, քաղցրահամ ջրի բաքերի 360 շենքեր, որոնք կապված են կամուրջների և սալահատակված ճանապարհների ցանցով, որոնք ժամանակին Բաղերհաթը կապում էին այլ քաղաքների հետ։

Քաղաքի ավերակները և նրա իսլամական հուշարձանները համատեղում են ժամանակի շատ տարբեր ճարտարապետական ոճեր։ Այս փաստի զուգահեռ առանձնանում է իր բնօրինակ ճարտարապետական ոճը, որը կոչվում էր Խան-է-Ջահան և եզակի բացառություն էր քաղաքի համար։

Մզկիթների մնացորդների շարքում կարելի է առանձնացնել Գյունբադի մզկիթը՝ առանց ճարտարապետական զարդարանքների, բայց շատ գմբեթներով (կան 77) և ընդարձակ աղոթասրահով, որը բաժանված է յոթ նավերի։ Մզկիթը ունի հաստ պատեր և տասնյակ բարակ սյուներ, որոնք ներքին տարածքը բաժանում են մի շարք նեղ նավերի։ Այն Բանգլադեշի ամենահին մզկիթներից մեկն է։

Ճարտարապետական օբյեկտների կենտրոնացման յուրահատուկ տարածք է Ուլուգ խան Ջահանի դամբարանի ավերակների հարևանությամբ գտնվող տարածքը, որտեղ պահպանվել է ընդունելությունների մեծ պալատ։ Խան Ջահան Ալիի դամբարանը գտնվում է բարձր արհեստական բլրի վրա՝ շրջապատված պարսպապատերով։

Բացի միջնադարյան ճարտարապետության և իսլամական մշակույթի հուշարձաններից՝ Խալիֆաթաբադ համալիրում ընդգրկված են Սինգարի, Բիբի Բեգնիի և Չունախոլայի, Ռեզա Խոդա, Զինդավիր և Ռանվիջոյպուր մզկիթները։

1973 թվականից ի վեր ՅՈՒՆԵՍԿՕ-ն մշակել և ֆինանսավորում է տարբեր նախագծեր՝ պատմական Բաղերհատ մզկիթների պատմական քաղաքի պահպանման համար։ ՅՈՒՆԵՍԿՕ-ն Բաղերհաթի տարածքում առանձնարվել է հնագույն մշակույթի և ճարտարապետության ավելի քան 50 հուշարձաններ, բոլորն էլ մասամբ կամ ամբողջությամբ կլանված են ջունգլիների կողմից, և այժմ աշխատանքներ են տարվում ավերակները մաքրելու և վերականգնելու համար։

## Պատկերասրահ

Shat Gombuj Mosque (ষাট গম্বুজ মসজিদ) 002.jpg
Shat Gambuj Mosque (1).jpg
সিংগার মসজিদ,খুলনা.jpg
Shat Gambuj Mosque (15).jpg
স্বপ্নীল চুনাখোলা মসজিদ।.jpg
Shat Gambuj Mosque (12).jpg


## Ծանոթագրություններ

## Արտաքին հղումներ
* Подробное описание памятника 
* 
* 

Կատեգորիա:15-րդ դարում հիմնադրված բնակավայրեր
Կատեգորիա:Բանգլադեշի մզկիթներ
Կատեգորիա:Բանգլադեշի տեսարժան վայրեր
Կատեգորիա:Համաշխարհային ժառանգություն Բանգլադեշում
Մաչապուչարե

**Մաչապուչարե** ( — *«Ձկան պոչ»*, )՝ 6997 մ բարձրությամբ լեռ, որը գտնվում է կենտրոնական Նեպալի հյուսիսային մասում գտնվող, Հիմալայների կազմության մեջ մտնող Անապուրնա լեռնազանգվածում։ Իր  *«Ձկան պոչ»* անվանումը ստացել է երկու գագաթի պատճառով, որոնք արևմուտքից նայելիս հիշեցնում են հսկայական ձկան պոչի։ Տեղաբնիկները երկրպագում են լեռը և այն համարում են Շիվա աստծո կացարանը, իսկ լեռնագագթի ձյունը համարում են նրա աստվածային էության վկայությունը։

thumb|200px|left|Մաչապուչարե։Կրկնակի գագաթը հիշեցնում է ձկան պոչի
thumb|200px|left|Մաչապուչարե,տեսարան ստորոտից

__NOTOC__

## Դիրք
Մաչապուչարեն գտնվում է Պոկհարայից մոտ 25 կմ հյուսիս՝ Անապուրնայի հիմնական մասից դեպի հարավ ձգվող լեռնաշղթայի եզրին։ Այդ լեռնաշղթան ձևավորում է Անապուրնայի տաճար բարձրավանդակի արևելյան սահմանը և հայտնի է լեռնային զբոսաշրջության սիրահարների մոտ։

## Վերելքների պատմություն
Մաչապուչարեն Նեպալում համարվում է սուրբ լեռ և փակ է լեռնագնացության համար։ Մաչապուչարեյի միակ անավարտ վերելքը նախաձեռնվել է 1957 թվականին բրիտանական խմբի կողմից՝ Ջիմմի Ռոբերթսի գլխավորությամբ։ Լեռնագնացներ Ուիլֆրիդ Նոյսը և Ա․ Դ․ Մ․ Կոքսը ընդհատել են վերելքը գագաթից 50 մ հեռավորության վրա, քանի որ խոստացել էին գագաթին ոտք չդնել։ Այդ ժամանակից ի վեր լեռն ամբողջությամբ փակ է այցելությունների համար։
Կան տեղեկություններ, որ 1980-ականներին նորզելանդական լեռնագնաց Բիլլ Դենզը անօրինական կերպով բարձրացել է Մաչապուչարեյի գագաթը։

## Հետաքրքիր փաստեր
* Պայմանավորված լեռնաշղթայի ծայրամասային դիրքով, ինչպես նաև կտրուկ ստորոտներով և լեռնագագաթով՝ Մաչապուչարեն հստակ երևում է նույնիսկ հարևանությամբ գտնվող ավելի բարձր լեռների ֆոնին
* Մաչապուչարեն ստացել է «Նեպալի Մաթերհորն» մականունը Ալպերի Մաթերհորն լեռան նմանության համար

## Պատկերասրահ

Պատկեր:Mount Machhapuchhre-4589.jpg|Մաչապուչարեյի տեսքը Չամրոնգից
Պատկեր:Falling star machhapuchhre.jpg|Աստղերը Մաչապուչարեյի վերևում
Պատկեր:A view of mardi trail with Mount Fishtail(Machhapuchchhre) in the background.jpg|Լեռան մառախլապատ գագաթը
Պատկեր:Machapuchare with green hillside.jpg|Տեսքը Կիմրոնգից
Պատկեր:Machapuchare in cloud.jpg|Չոմրոնգի ճանապարհին
Պատկեր:Machhapuchchhre (Fish Tail) peak from Machhapuchchhre base camp (MBC).jpg|Ձկան պոչը Մաչապուչարե ճամբարից
Պատկեր:Machapuchare close-up of summit ridge.jpg|Չոմրոնգի երկնքի վրա
Պատկեր:Machapuchare from Annapurna Base Camp lodges.jpg|Տեսքը Անապուրնայից
Պատկեր:Mt.Macchapucchere (1).JPG|Մաչապուչարե լեռը
Պատկեր:Mt.Machhapuchhre.jpg|Մաչապուչարե լեռան տեսքը հեռվից
Պատկեր:Pokhara, Machapuchare, Nepal.jpg|Մաչապուչարե լեռան տեսքը հեռվից
Պատկեր:Machapuchare close-up from Annapurna Base Camp lodge.jpg|Լեռնագագաթը
Պատկեր:06 Tadapani.jpg|Ձկան պոչի նմանեցումը
Պատկեր:Machapuchre-wow.jpg|Մաչապուչարե, տեսքը ստորոտից
Պատկեր:Machapuchare at dawn from Annapurna Base Camp.jpg|Հարավային կողմից
Պատկեր:Machapuchare mountain.jpg|Տեսքը Պոկհարայից


## Ծանոթագրություններ

## Գրականություն
* 
* 

## Արտաքին հղումներ
* Summitpost.org
* Peakware.com 

Կատեգորիա:Ասիայի լեռներ
Կատեգորիա:Լեռներ այբբենական կարգով
Կատեգորիա:Նեպալի լեռնագագաթներ
Կատեգորիա:Նեպալի լեռներ
Գլուխների որսորդը

**«Գլուխների որսորդը»** (), կատակերգական դետեկտիվ ՝ ռեժիսոր Էնդի Թենանտ։ 2011 թվականին նոմինացվել է «Ոսկե ազնվամորի» մրցանակի չորս կատեգորիայում ՝ «Վատագույն ֆիլմ», «Վատագույն դերասան», «Վատագույն դերասանուհի», «Վատագույն էկրանային զույգ»։

## Սյուժե
Գլխավոր հերոսը`Մայլոն նախկին ոստիկան է, և այժմ գլուխների որսորդ է, որը ներգրավված է փախուստի մեջ գտնվող հանցագործների որոնման մեջ։ Նա առաջադրանք է ստանում գտնել և բանտ ուղարկել լրագրող Նիկոլին, որը չի ներկայացել դատարան լրագրողական հետաքննության պատճառով, որում ներգրավված են Մայլոյի նախկին գործընկերները։ Իրավիճակի հեգնանքն այն է, որ Նիկոլը Միլոյի նախկին կինն է։ Լրագրողին օգնում է նրա ընկեր և գործընկեր Ստյուարտը։ Գործողությունները տեղի են ունենում ազգային տոնի և ամուսնության տարեդարձի նախօրեին։

Ամուսնության տարիների ընթացքում մանրակրկիտ ուսումնասիրելով իր «նախկին» -ի սովորությունները`պրոֆեսիոնալ ոստիկան Մյլոն գտնում է Նիկոլին։ Նրանց հետապնդում է կոռումպացված ոստիկան` Էրլը, որի գործունեությունը հետաքննում է Նիկոլը։ Էրլը որսում է զույգին և փորձում է նկարել Նիկոլին, և նա միայն հրաշքով է կարողանում փրկվել։ Զույգը թաքնվում է փոքրիկ հյուրանոցում, որտեղ ժամանակին անցկացրել են իրենց մեղրամիսը։ Նիկոլը փորձում է ազատվել և փախչել, բայց Մայլո կրկին գտնում է նրան։ Զույգը ստիպված է շարունակել հետաքննությունը գոլֆի ակումբում, դաջվածքի սրահում։ Արդյունքում Մայլոն և Նիկոլը հասնում են ապացույցների պահեստ, որի ընթացքում Էրլը փորձել է առգրավել թմրանյութերի մեծ խմբաքանակ։ Կրակոցների արդյունքում հանցագործը ձերբակալվել է, իսկ նախկին ամուսինները վերականգնում են հարաբերությունները։ Վերջում Մայլոն փախստական հանցագործին տեղափոխում է բաժանմունք։ Այնուհետև, ոստիկանի վրա հարձակվելու պատճառով, հայտնվում է հարևան խցում։ Նախկին ամուսինները նշում են իրենց տարեդարձը բարերի միջոցով։

## Դերերում

## Ծանոթագրություններ

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ կինոկատակերգություններ
Կատեգորիա:Columbia Pictures ֆիլմեր
Կատեգորիա:Relativity Media ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան քրեական կինոկատակերգություններ
Կատեգորիա:Էնդի Թեննանտի ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ուկրաիներեն ֆիլմեր
Կատեգորիա:Ֆիլմեր ոստիկանների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում Նյու Ջերսիում